pythainlp/thai-wiki-dataset-v3 huggingface dataset:
พิตต้า ณ พัทลุง

พิตต้า ณ พัทลุง (เกิด 21 กุมภาพันธ์ พ.ศ. 2527) ชื่อเล่น พิตต้า เป็นนักแสดง นางแบบ พิธีกร วีเจชาวไทย เข้าสู่วงการบันเทิงจากการประกวดวีเจ ชาแนล [วี] ไทยแลนด์
== ประวัติ ==
พิตต้าเกิดวันที่ 21 กุมภาพันธ์ พ.ศ. 2527 ที่โรงพยาบาลเซนหลุยส์ กรุงเทพ เป็นบุตรสาวคนสุดท้องของ พิสิษฐ์ ณ พัทลุง อดีตผู้อำนวยการองค์การสวนสัตว์  จบการศึกษาระดับอนุบาล โรงเรียนเธียรประสิทธิ์ ประถมศึกษาที่ โรงเรียนมาแตร์เดอีวิทยาลัย มัธยมศึกษาที่  St Hilda's School Gold Coast, Australia และระดับอุดมศึกษาที่ Griffith University,
Bachelor of Design in Fashion Marketing at Raffles International College (วิทยาลัยนานาชาติราฟเฟิลส์)
เข้าสู่วงการบันเทิงจากการประกวดวีเจ ชาแนล [วี] ไทยแลนด์ และหลังจากนั้นเองได้เข้ามาชิมลางละครกับช่อง 3 ในสังกัดอาจิ๋ม มยุรฉัตร  วีเจพิตต้า  วีเจสาวเซ็กซี่  ประจำแชนแนล [วี] ไทยแลนด์ กับบุคลิกที่มาดมั่น เท่ห์ ในสไตล์ลุยๆ บวกกับความสดใสจากรอยยิ้มที่ใครๆ เห็นแล้วต้องประทับใจ ในความน่ารักปนเปรี้ยวซ่าของเธอ  ทำให้วีเจพิตต้ากลายเป็นขวัญใจของใครหลายๆ คนได้อย่างไม่ยากเลย
ปัจจุบันเธอสมรสแล้ว ซึ่งเป็นแฟนหนุ่มนอกวงการโดยสมรสในวันที่ 4 พฤศจิกายน 2561 ซึ่งเป็นพิธีการแบบคริสต์  และมีบุตรด้วยกันหนึ่งคน เป็นบุตรชาย มีชื่อว่าน้อง ธริณ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
ละครโทรทัศน์ทั้งหมดด้านล่างนี้ออกอากาศทางช่องวัน 31
ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25
=== ผลงานVJ ===
VJ CHANNEL [V] THAILAND TRUE VISIONS Channel V Thailand
===ผลงานพิธีกร ===
รายการ Dowtown พิธีกรร่วมกับ ธัญญ่า ธัญญาเรศ เองตระกูล  ทาง ททบ.5 ทุกวันหยุดนักขัตฤกษ์ เวลา 17:25 - 17:55 น.
รายการ GOSSIP บันเทิง 5 ทาง ททบ.5 ทุกวันจันทร์ ถึง ศุกร์ เวลา 19.40 - 19.50 น. ในช่วงข่าวภาคค่ำ
รายการ SUNดารา ทางช่องดาวเทียม RS SUN Channel ทุกวันจันทร์ ถึง อาทิตย์ เวลา 09.30 น. , 13.30 น. และ 20.30 น.
=== ผลงานละครเวที ===
เคนลี่ กะก๊วนขี้เล่น ร่วมกับ คริส หอวัง, ธีรเดช วงศ์พัวพันธ์, วิลลี่ แมคอินทอช, นาคร ศิลาชัย, เกียรติศักดิ์ อุดมนาค
=== ผลงาน MV ===
เพลง "Say Hi" ฟิล์ม รัฐภูมิ โตคงทรัพย์ | MV ผลงานการกำกับของ กอล์ฟ ปวีณ ภูริจิตปัญญา
เพลง “Miss Call”  ลาบานูน | MV
เพลง “คำว่ารัก”  UHT
เพลง “กี่วันกี่คืน”  Noize | MV
เพลง "มาเลเซีย" เป้ อารักษ์ อมรศุภศิริ | MV
=== ผลงานโฆษณา ===
แมคโดนัลด์ McDonald's
แฟนต้า Fanta
วาสลีน Vaseline
นีเวีย Nivea
น้ำนมข้าวโพด corn
ELISE’ES Miracle Pur Lift Face Serum
=== ผลงานเพลง ===
อัลบั้ม Hof โปรเจกต์พิเศษค่าย จีเอ็มเอ็ม แกรมมี่ กับวุ้นเส้น วิริฒิพา ภักดีประสงค์
== อ้างอิง ==
VJ PITTA
== แหล่งข้อมูลอื่น ==
VJ PITTA
ออสซี่-ในความทรงจำ
ประวัติส่วนตัว พิตต้า ณ พัทลุง
facebook
twitter
Instagram
สุลต่าน ตวนกู สุลัยมาน ชาห์
นามสกุลพระราชทาน
บุคคลที่เกิดในปี พ.ศ. 2527
บุคคลที่ยังมีชีวิตอยู่
นักแสดงหญิงชาวไทย
นางแบบไทย
สกุล ณ พัทลุง
บุคคลจากโรงเรียนมาแตร์เดอีวิทยาลัย
คริสต์ศาสนิกชนนิกายโรมันคาทอลิกชาวไทย
บุคคลจากกรุงเทพมหานคร
เอชทีซี บัตเตอร์ฟลาย

เอชทีซี บัตเตอร์ฟลาย (HTC Butterfly, ญี่ปุ่น: HTC バタフライ) เป็นสมาร์ตโฟนที่ถูกออกแบบและผลิตโดย เอชทีซี โดยเมื่อวางขายในประเทศญี่ปุ่น จะเป็นรุ่นที่มีชื่อขึ้นต้นเป็น เอชทีซี เจ โดยถูกวางขายเมื่อวันที่ 17 ตุลาคม ค.ศ. 2012 โดย เคดีดีไอ ผู้ให้บริการเครือข่ายของญี่ปุ่น โดยเป็นสมาร์ตโฟนเครื่องที่ 2 ของโลกที่มีหน้าจอความละเอียด ฟูลเอชดี (FullHD) 1080p ต่อจาก ออปโป ไฟนด์ 5 โดยมาพร้อมระบบปฏิบัติการแอนดรอยด์ 4.2.2 เจลลีบีน พร้อมด้วย ซีพียู ควอด-คอร์ 1.5&nbsp;GHz และใช้ชิพ สแนปดรากอน เอส 4 โปร โดยมีกล้องหลัก ความละเอียด 8 ล้านพิกเซล ส่วนแรกมันมาพร้อมกับแรม 2&nbsp;จิกะไบต์ และแบตเตอรี 2,020&nbsp;มิลลิแอมป์
โดยบัตเตอร์ฟลายนั้น สามารถกันน้ำได้ และมีหน้าจอ "ซูเปอร์ แอลซีดี 3" พร้อมด้วยจอฟูล เอชดี (1920x1080 พิกเซล) โดยมีความละะเอียดอยู่ที่ 440 พิกเซลต่อนิ้ว ซึ่งมากกว่า เอชทีซี วันเอ็กซ์ ซึ่งอยู่ที่ 312 พิกเซลต่อนิ้ว และไอโฟน 5 ที่เป็นเรตินา ดิสเพลย์ ที่ 326 พิกเซลต่อนิ้ว และ โนเกีย ลูเมีย 920 ที่ 332 พิกเซลต่อนิ้ว โดยหน้าจอนั้นผลิตโดย ชาร์ป คอร์ปอเรชั่น และ เจแปน ดิสเพลย์
ส่วนดรอยด์ดีเอ็นเอนั้น เป็นรุ่นของ เวไรซอน ซึ่งจะต้องผูกติดสัญญา 2 ปี ด้วยเงิน 200 ดอลลาร์สหรัฐ โดยส่วนต่างๆจะเหมือนๆกับรุ่นบัตเตอร์ฟลาย แต่จะไม่มีช่องใส่ ไมโครเอสดี
== ดูเพิ่ม ==
รายชื่ออุปกรณ์ที่ใช้ระบบปฏิบัติการแอนดรอยด์
== อ้างอิง ==
เอชทีซี
อ
กิโลไบต์ต่อวินาที

redirect หน่วยอัตราข้อมูล#กิโลไบต์ต่อวินาที
MB/s

redirect หน่วยอัตราข้อมูล#เมกะไบต์ต่อวินาที
Nobel

redirect โนเบล
เอลติเกร

เอลติเกร (El Tigre) เป็นเมืองทางตะวันออกของรัฐอันโซอาเตกิ ประเทศเวเนซุเอลา จากข้อมูลปี ค.ศ. 2001 เทศบาลเมืองมีประชากร 147,800 คน เมืองก่อตั้งเมื่อวันที่ 3 กุมภาพันธ์ ค.ศ. 1933 หลังจากที่บริษัทน้ำมัน เอลติเกรตั้งสำนักงานที่กัมโป โอฟิซินา (Campo Oficina)
== อ้างอิง ==
เมืองในประเทศเวเนซุเอลา
คิตเชเนอร์ (รัฐออนแทรีโอ)

คิตเชเนอร์ (Kitchener) เป็นเมืองทางตอนใต้ของรัฐออนแทรีโอ ประเทศแคนาดา  ห่างจากเมืองโทรอนโตไปทางทิศตะวันตกราว 100 กม. เดิมชื่อเมืองเบอร์ลิน เมืองมีประชากร 219,153 คน (ค.ศ. 2011) เมืองมีพื้นที่ 136.86 ตร.กม.
== อ้างอิง ==
เมืองในรัฐออนแทรีโอ
ครัสโนยาสค์

ครัสโนยาสค์ (Красноярск|p=krəsnɐˈjærsk; Krasnoyarsk) เป็นเมืองหลวงของดินแดนครัสโนยาสค์ ประเทศรัสเซีย ส่วนที่อยู่ในทวีปเอเชีย ตั้งอยู่บนฝั่งแม่น้ำเยนีเซย์ตอนบน เป็นเมืองใหญ่เป็นอันดับ 3 ในไซบีเรีย รองจากเมืองโนโวซีบีสค์และออมสค์ มีประชากร 973,826 คน (ค.ศ. 2010) เป็นเมืองสำคัญบนเส้นทางรถไฟสายทรานส์-ไซบีเรีย เป็นหนึ่งในเมืองที่มีการผลิตอะลูมิเนียมที่ใหญ่ที่สุดในรัสเซีย
ก่อตั้งเป็นเมืองป้อมปราการโดยพวกคอสแสกใน ค.ศ. 1628 ต่อมาในตอนปลายคริสต์ศตวรรษที่ 17 ถูกโจมตีอยู่เนือง ๆ จากพวกตาตาร์และคีร์กีซ
== อ้างอิง ==
เมืองในประเทศรัสเซีย
มิราเคิล (พืช)

มิราเคิล (Miracle fruit; Miracle berry)  เป็นไม้ผลพื้นเมืองของประเทศกานา ลักษณะต้นมีขนาดทรงพุ่มเล็ก ชอบความชื้นสูงแต่ไม่ชอบแดดจัด ผลสุกแก่จะมีสีแดงสดใส เมื่อรับประทานผลสุกแก่เข้าไปแล้ว ประมาณ 1-2 ชั่วโมง แล้วรับประทานผลไม้ที่มีรสเปรี้ยว เช่น มะนาว มะยม ระกำ ตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวานคล้ายน้ำตาล
==ประโยชน์==
มิราเคิลมีคุณสมบัติพิเศษ คือ ผลสุกแก่จะมีสีแดงสดใส เมื่อรับประทานผลสุกแก่เข้าไปแล้วสารไกโคโปรตีนในผลจะไปเคลือบผิวของลิ้นอยู่นานประมาณ 1-2 ชั่วโมง เมื่อรับประทานผลไม้ที่มีรสเปรี้ยวตามเข้าไปจะไม่รู้สึกเปรี้ยว ในทางตรงกันข้ามกลับกลายเป็นรสชาติหวาน โดยทำให้มีโอกาสของการนำไปใช้ประโยชน์ในผู้ป่วยโรคเบาหวาน เพราะต้องงดน้ำตาล แต่ถ้ากินผลไม้ชนิดนี้ก่อน แล้วสามารถทำอาหารได้โดยไม่ใส่น้ำตาลก็อร่อยได้เหมือนอาหารปกติ มิราเคิลจึงเป็นพืชที่กำลังมีการศึกษาเพื่อนำไปใช้ประโยชน์และตรวจสอบถึงความเป็นพิษกันอย่างแพร่หลายในหลายๆ ประเทศทั่วโลก
นักวิชาการญี่ปุ่นยังได้นำผลมิราเคิลไปวิเคราะห์ และสกัดเป็นน้ำตาลก้อนลดความอ้วน  อีกทั้งทางวิทยาศาสตร์ยังได้นำไปใช้สำหรับผู้ป่วยที่ต้องรับประทานยาที่มีรสขม เพราะว่าผลมิราเคิลมีสารที่ชื่อว่า  มิราคูลิน  ซึ่งสารนี้ทำให้เปลี่ยนรสเปรี้ยวได้ดีและเปลี่ยนรสขมได้บ้างเล็กน้อย
==อ้างอิง==
==แหล่งข้อมูล==
มิราเคิล... ต้นไม้มหัศจรรย์ Miracle fruit, ซางคำ. หนังสือพิมพ์สังฆทานนิวส์ ปีที่ 6 ฉบับที่ 110 ประจำวันที่ 1 - 31 ตุลาคม พ.ศ. 2555
กินอะไรก็หวาน ต้นมิราเคิล (ต้นมหัศจรรย์), 20 สิงหาคม พ.ศ. 2010. Umarin.com
มิราเคิล : พืชมหัศจรรย์, 19 กันยายน พ.ศ. 2554. คุณถามมา-เราตอบให้ 
วงศ์พิกุล
สมุนไพร
ออมสค์

ออมสค์ (Омск|p=omsk) เป็นเมืองหลวงของแคว้นออมสค์ ประเทศรัสเซีย ตั้งอยู่ทางตะวันตกเฉียงใต้ของไซบีเรีย ห่างจากกรุงมอสโก 2,236 กม. (1,389 ไมล์)  มีประชากรมากกว่า 1.1 ล้านคน เป็นเมืองใหญ่อันดับ 2 ที่ตั้งอยู่ทางตะวันออกของเทือกเขายูรัล รองเมืองโนโวซีบีสค์ และเป็นเมืองที่มีประชากรมากเป็นอันดับ 7 ของประเทศ เมืองนี้ก่อตั้งเมื่อวันที่ 2 สิงหาคม ค.ศ. 1716
== อ้างอิง ==
เมืองในประเทศรัสเซีย
แคว้นออมสค์
โนโวซีบีสค์

โนโวซีบีรสค์ (Новосибирск|r=Novosibirsk|p=nəvəsʲɪˈbʲirsk|a=ru-Новосибирск.ogg; เสียงอ่าน) เป็นเมืองที่มีประชากรมากเป็นอันดับ 3 ของประเทศรัสเซีย รองจากกรุงมอสโกและเซนต์ปีเตอส์เบิร์ก และเป็นเมืองที่มีประชากรมากที่สุดของรัสเซียส่วนที่อยู่ในทวีปเอเชีย มีประชากร 1,473,754 คน (ค.ศ. 2010) เป็นเมืองหลวงของโนโวซีบีสค์โอบลาสต์ เมืองตั้งอยู่ทางตะวันตกเฉียงใต้ของไซบีเรีย ริมฝั่งแม่น้ำอ็อบ มีพื้นที่ 502.1 ตร.กม.  (193.9 ตร.ไมล์)
== อ้างอิง ==
เมืองในประเทศรัสเซีย
โนโวซีบีสค์โอบลาสต์
ตำบลใจดี

ตำบลใจดี เป็นตำบลหนึ่งในอำเภอขุขันธ์
== ที่ตั้งและอาณาเขต ==
ตำบลใจดีตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ บ้านตาปาง บ้านภูมิศาลา บ้านโคกเพชร บ้านระกาน้อย บ้านระกา ตำบลโคกเพชร อำเภอขุขันธ์
ทิศตะวันออก ติดต่อกับ ตำบลดองกำเม็ด ตำบลห้วยเหนือ อำเภอขุขันธ์
ทิศใต้ ติดต่อกับ ตำบลห้วยสำราญ อำเภอขุขันธ์
ทิศตะวันตก ติดต่อกับ ตำบลกันทรารมย์ ตำบลศรีสะอาด อำเภอขุขันธ์ ตำบลโพธิ์ศรี อำเภอปรางค์กู่
ใจดี
ใจดี
ตำบลดองกำเม็ด

ตำบลดองกำเม็ด เป็นตำบลหนึ่งในอำเภอขุขันธ์ ชื่อตำบลมาจากภาษาเขมรถิ่นไทย คำว่า "ดอง" แปลว่า "ด้าม" ส่วนคำว่า "กำเม็ด" แปลว่า "มีด" ดังนั้นความหมายของชื่อตำบลนี้คือ "ด้ามมีด"
== ที่ตั้งและอาณาเขต ==
ตำบลดองกำเม็ดตั้งอยู่ทางตอนกลางของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ บ้านหัวเสือ บ้านสระภูมิ ตำบลหัวเสือ อำเภอขุขันธ์
ทิศตะวันออก ติดต่อกับ บ้านปะอุง บ้านไลย์พัฒนา ตำบลจะกง  บ้านเวียน บ้านพยอม บ้านตาเสก ตำบลตะเคียน อำเภอขุขันธ์
ทิศใต้ ติดต่อกับ บ้านชำแระเหนือ บ้านสะอาง บ้านสนวน ตำบลห้วยเหนือ อำเภอขุขันธ์
ทิศตะวันตก ติดต่อกับ บ้านใจดี บ้านใจดีกลาง บ้านใจดีเหนือ ตำบลใจดี  บ้านระกา ตำบลโคกเพชร อำเภอขุขันธ์
== การปกครอง ==
ตำบลดองกำเม็ดแบ่งการปกครองเป็น 11 หมู่บ้าน ได้แก่
หมู่ที่ 1 บ้านกันจาน
หมู่ที่ 2 บ้านบิง
หมู่ที่ 3 บ้านสวาย
หมู่ที่ 4 บ้านตราง
หมู่ที่ 5 บ้านดองกำเม็ด
หมู่ที่ 6 บ้านกระโพธิ์ช่างหม้อ
หมู่ที่ 7 บ้านตราด
หมู่ที่ 8 บ้านตาโคล
หมู่ที่ 9 บ้านหนองปิงปอง
หมู่ที่ 10 บ้านโพธิ์สยาม
หมู่ที่ 11 บ้านบิงใต้
== การศึกษา ==
มีโรงเรียนในสังกัดสำนักงานเขตพื้นที่การศึกษาประศึกษาศรีสะเกษ เขต 3 จำนวน 4 โรงเรียน
โรงเรียนบ้านดองกำเม็ด
โรงเรียนบ้านตรางสวาย
โรงเรียนบ้านกระโพธิ์ช่างหม้อ
โรงเรียนบ้านกันจาน
== การสาธารณสุข ==
เป็นที่ตั้งของโรงพยาบาลส่งเสริมสุขภาพตำบล 1 แห่ง ซึ่งรับผิดชอบดูแลประชากรทั้งตำบล
โรงพยาบาลส่งเสริมสุขภาพตำบลกันจาน
== เศรษฐกิจ ==
ตำบลดองกำเม็ดเป็นส่วนต่อขยายเมืองทางด้านทิศเหนือของตัวเมืองขุขันธ์ตามแนวถนนศรีสะเกษ-ขุขันธ์ ทำให้มีสถานประกอบการเปิดกิจการหลายแห่ง
สถานีบริการน้ำมันและแก๊ส
*สถานีบริการน้ำมัน PT สาขาบ้านบิงใต้
*สถานีบริการแก๊ส LPG ครูอู๋
สถานที่พัก
*ระเบียงน้ำรีสอร์ท
*บ้านบิงรีสอร์ท
*ระนารีสอร์ท
โชว์รูมจำหน่ายและบริการเครื่องจักรกลการเกษตร
*คูโบต้าเจริญชัย สาขาขุขันธ์
ดองกำเม็ด
ดองกำเม็ด
ตำบลตาอุด

ตำบลตาอุด เป็นตำบลหนึ่งในอำเภอขุขันธ์ เป็นแหล่งปลูกและจำหน่ายแตงโมที่มีชื่อเสียงของอำเภอ ริมแนวทางหลวงแผ่นดินหมายเลข 24
== ที่ตั้งและอาณาเขต ==
ตำบลตาอุดตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลสะเดาใหญ่ อำเภอขุขันธ์
ทิศตะวันออก ติดต่อกับ ตำบลสำโรงพลัน อำเภอไพรบึง
ทิศใต้ ติดต่อกับ ตำบลศรีตระกูล อำเภอขุขันธ์
ทิศตะวันตก ติดต่อกับ ตำบลนิคมพัฒนา ตำบลหนองฉลอง อำเภอขุขันธ์
==การปกครอง==
ตำบลตาอุด แบ่งการปกครองออกเป็น 9 หมู่บ้าน ดังนี้
หมู่ที่ 1 บ้านตาอุด
หมู่ที่ 2 บ้านตาอุดใหม่
หมู่ที่ 3 บ้านจำนรรจ์
หมู่ที่ 4 บ้านเดื่อทำนบ
หมู่ที่ 5 บ้านตาอุดใต้
หมู่ที่ 6 บ้านคลองกลาง
หมู่ที่ 7 บ้านโก
หมู่ที่ 8 บ้านหัวนอน
หมู่ที่ 9 บ้านเดื่อนอก
==การศึกษา==
เป็นที่ตั้งของสถานศึกษาที่เปิดสอนตั้งแต่ระดับอนุบาล-มัธยมศึกษาตอนปลาย 1 แห่ง คือ
โรงเรียนบ้านตาอุด
==การศาสนา==
มีวัดในสังกัดมหานิกาย 2 วัด คือ
วัดตาอุด
วัดศรีโกธาราราม
==การสาธารณสุข==
มีโรงพยาบาลส่งเสริมสุขภาพตำบล 1 แห่ง ที่รับผิดชอบพื้นที่ทั้งตำบล คือ
โรงพยาบาลส่งเสริมสุขภาพตำบลคลองกลาง
==การคมนาคม==
พื้นที่ตำบลมีถนนเส้นสำคัญตัดผ่าน ดังนี้
ทางหลวงแผ่นดินหมายเลข 24
ทางหลวงชนบทหมายเลข ศก.
==เศรษฐกิจ==
ประชากรในตำบลส่วนใหญ่ประกอบอาชีพทำนา และปลูกแตงโมขายตามแนวทางหลวงแผ่นดินหมายเลข 24 นอกจากแตงโมก็ยังมีผลผลิตทางการเกษตรที่มีชื่อเสียงของจังหวัดขายอยู่ด้วย เช่น หอมแดง กระเทียม เป็นต้นนอกจากนี้ยังมีร้านค้าปลีก-ส่ง ร้านอาหาร อู่ซ่อมรถ ปั๊มน้ำมันท้องถิ่น ร้านรับซื้อผลผลิตทางการเกษตร โรงปูน ที่พัก ผุดขึ้นตามแนวทางหลวงเส้นนี้
==ที่พัก==
ประกอบด้วยที่พัก 1 แห่ง ริมทางหลวงแผ่นดินหมายเลข 24 คือ
โกพาร์ค รีสอร์ท
ตาอุด
ตาอุด
อินทรีกินงู

อินทรีกินงู หรือ เหยี่ยวรุ้ง (Serpent eagle) เป็นสกุลของนกล่าเหยื่อจำพวกเหยี่ยวหรืออินทรีสกุลหนึ่ง ใช้ชื่อสกุลว่า Spilornis ในวงศ์เหยี่ยวและอินทรี (Accipitridae)
นกที่โตเต็มที่จะมีกระหม่อมสีคล้ำ มีดวงตาสดใสสีเหลือง เป็นนกล่าเหยื่อขนาดกลางพบกระจายพันธุ์ได้ในป่าของทวีปเอเชียตอนใต้และเอเชียอาคเนย์ เป็นนกที่ล่างูเป็นอาหารหลัก แม้กระทั่งงูพิษ จึงเป็นที่มาของชื่อในภาษาอังกฤษที่ว่า "Serpent eagle"
== การจำแนก ==
Spilornis cheela  (Latham, 1790) – เหยี่ยวรุ้ง
Spilornis elgini  (Blyth, 1863) – เหยี่ยวรุ้งอันดามัน
Spilornis holospilus  (Vigors, 1831) – เหยี่ยวรุ้งฟิลิปปิน
Spilornis kinabaluensis W. L. Sclater, 1919 – เหยี่ยวรุ้งภูเขา
Spilornis klossi Richmond, 1902 – เหยี่ยวรุ้งนิโคบาร์ใหญ่
Spilornis minimus Hume, 1873 – เหยี่ยวรุ้งนิโคบาร์ (บางข้อมูลจัดเป็นชนิดย่อยของเหยี่ยวรุ้ง)
Spilornis rufipectus Gould, 1858 – เหยี่ยวรุ้งซูลาเวซี
== อ้างอิง ==
== แหล่งข้อมูลอื่น ==
เหยี่ยว
อินทรี
ปรากฏการณ์สไตรแซนด์

ปรากฏการณ์สไตรแซนด์ (Streisand effect) เป็นปรากฏการณ์ที่ความพยายามในการปกปิดหรือลบข้อมูลก่อให้เกิดผลอันไม่พึงประสงค์ ทำให้ข้อมูลข่าวสารได้รับการเปิดเผยเป็นที่แพร่หลายมากขึ้น (โดยปกติการแพร่หลายดังกล่าวเกิดขึ้นบนอินเทอร์เน็ต) คำว่า "ปรากฏการณ์สไตรแซนด์" เป็นคำสมัยใหม่ที่ใช้สะท้อนถึงความพยายามในยุคก่อนที่จะปกปิดหรือเซ็นเซอร์สิ่งต่าง ๆ  แต่กลับทำให้ข้อมูลดังกล่าวเป็นที่ต้องการมากยิ่งขึ้น และทำให้เกิดความสนใจและการติดตามเรื่องราวมากกว่าปกติทั่วไป
คำว่า "ปรากฏการณ์สไตรแซนด์" เป็นคำที่ตั้งชื่อตามบาร์บรา สไตรแซนด์ นักแสดงหญิงอเมริกัน ที่พยายามปกปิดภาพถ่ายบ้านของเธอในปี พ.ศ. 2546 แต่กลับทำให้ภาพถ่ายดังกล่าวเป็นที่สนใจมากขึ้น นอกจากนี้ยังมีกรณีอื่น ๆ อีก เช่น ในการส่งคำบอกกล่าวให้หยุดกระทำการละเมิด (cease-and-desist) เพื่อให้มีการปกปิดตัวเลขที่สงวนไว้สำหรับผู้ทรงลิขสิทธิ์ (illegal numbers) ไฟล์ หรือเว็บไซต์ ความปรากฏว่าแทนที่สิ่งที่ระบุให้ปกปิดนั้นจะได้รับการปกปิด ข้อมูลเหล่านั้นกลับก่อให้เกิดความสนใจจากสังคม และก่อให้เกิดการทำซ้ำ (mirror) บนอินเทอร์เน็ตและเครือข่ายแจกจ่ายไฟล์ (file-sharing network) อย่างกว้างขวาง หรือในบางกรณีก่อให้เกิดเพลงล้อเลียนหรือวิดีโออันเกี่ยวกับกรณีดังกล่าวด้วย
ไมค์ แมสนิก (Mike Masnick) จากเว็บบล็อก Techdirt เป็นผู้สร้างคำว่า "ปรากฏการณ์สไตรแซนด์" หลังจากที่สไตรแซนด์แพ้คดีที่ยื่นฟ้องต่อช่างภาพชื่อเคนเนท อเดลแมน (Kenneth Adelman) และเว็บไซต์ Pictopia.com ด้วยเหตุล่วงละเมิดสิทธิส่วนบุคคล คดีดังกล่าวซึ่งเรียกค่าเสียหาย 50 ล้านดอลลาร์สหรัฐมีคำร้องขอให้อเดลแมนนำภาพถ่ายทางอากาศของแมนชั่นของสไตรแซนด์ออกจากคลังภาพถ่ายตามแนวชายฝั่งของแคลิฟอร์เนียกว่า 12,000 รูป ซึ่งสามารถเรียกดูได้ทั่วไป อเดลแมนยืนยันว่าเขาได้ถ่ายภาพทรัพย์สินริมชายหาดเพื่อแสดงให้เห็นถึงการกัดเซาะชายฝั่ง โดยได้รับการสนับสนุนและอนุมัติโดยโครงการบันทึกภาพถ่ายชายฝั่งแคลิฟอร์เนีย (California Coastal Records Project) ทั้งนี้ ก่อนที่สไตรแซนด์จะฟ้องคดี ภาพที่ 3850 อันเป็นภาพที่โจทก์ฟ้องขอให้นำออกนั้นได้รับการดาวน์โหลดจากเว็บไซต์ของอเดลแมนเพียง 6 ครั้ง ซึ่งในจำนวนดังกล่าวเป็นทนายของสไตรแซนด์ 2 ครั้ง แต่หลังจากที่สไตรแซนด์แพ้คดี สาธารณชนจึงได้รับรู้เกี่ยวกับภาพนี้มากขึ้น โดยมีผู้เข้าชมเว็บไซต์ของอเดลแมนถึง 420,000 คนในเดือนถัดมา
== อ้างอิง ==
== แหล่งข้อมูลอื่น ==
"The perils of the Streisand effect". Parkinson, Justin. BBC News, July 31, 2014.
การตรวจพิจารณาอินเทอร์เน็ต
วัฒนธรรมอินเทอร์เน็ต
การลบประวัติศาสตร์
ติวเตอร์

ติวเตอร์ (tutor) เป็นบุคคลที่ให้ความช่วยเหลือทางวิชาการแก่คนหนึ่งหรือหลายคนในรายวิชาใดหรือทักษะใดทักษะหนึ่ง ติวเตอร์อาจใช้เวลาไม่กี่ชั่วโมงในหนึ่งวันหรือสัปดาห์หรือเดือน เพื่อถ่ายทอดความรู้และประสบการณ์สู่นักเรียน การถ่ายทอดความรู้ของติวเตอร์สามารถเกิดขึ้นในพื้นที่และเวลาใดก็ได้
คำศัพท์การศึกษา
การเรียนรู้
การสอน
แอนน์ เฮช

แอนน์ เซเลสต์ เฮช (Anne Celeste Heche; 25 พฤษภาคม ค.ศ. 1969 – 11 สิงหาคม ค.ศ. 2022) เป็นนักแสดงชาวอเมริกัน เริ่มมีชื่อเสียงจากการแสดงละครชุดเรื่อง อนาเธอร์ ไลฟ์ (ค.ศ.1987–91) ทางสถานีโทรทัศน์เอ็นบีซี ที่ทำให้เธอได้รับรางวัลเดย์ไทม์ เอมมี สาขานักแสดงดาวรุ่งยอดเยี่ยม ในซีรี่ย์ประเภทดราม่า ในปี 1991 จากนั้นเธอโด่งดังและเป็นที่รู้จักจากผลงานการแสดงภาพยนตร์ในช่วงยุคคริสต์ทศวรรษ 1990 เช่น ฮัค ฟินน์ เจ้าหนูผจญภัย (ค.ศ. 1993), ผจญนรก ล่าสุดโลก (ค.ศ. 1996), ขึ้นทำเนียบเจ้าพ่อจับตาย, โวลคาโน ปะทุนรก ล้างปฐพี, ซัมเมอร์สยอง..ต้องหวีด (ค.ศ. 1997), 7 คืนหาดสวรรค์ 6 วันอันตราย, นรกบนแดนสวรรค์ และ ไซโค (ค.ศ. 1998)
ในยุคต่อมาเธอได้มีผลงานการแสดงภาพยนตร์เช่น จอห์น คิว ตัดเส้นตายนาทีมรณะ (ค.ศ. 2002), เบิร์ธ ปรารถนา...พยาบาท (ค.ศ. 2004), เพลย์บอย..หัวใจปิ๊งรัก (ค.ศ. 2009), หนุ่มประกัน วันทริปป่วน (ค.ศ. 2011), อาเธอร์ นิวแมน เปลี่ยนคนใหม่ให้ใจสุดเหวี่ยง (ค.ศ. 2012), แคทไฟท์ (ค.ศ. 2016), เพื่อนผมเป็นฆาตกรต่อเนื่อง (ค.ศ. 2017) และผลงานละครชุดทางโทรทัศน์เช่น แอลลี่ แม็คบีล สาวสุดเอ๋อ เป๋อสุดป่วนส์ ฤดูกาลที่ 4 (ค.ศ. 2001), เม็น อิน ทรีส์ (ค.ศ. 2006–08), มือใหม่หัดขายรัก (ค.ศ. 2009–11), เดอะ เบรฟ (ค.ศ. 2017–18) และเคยปรากฏตัวในฐานะนักแสดงรับเชิญใน แก๊งมือปราบพิฆาตทรชน ฤดูกาลที่ 1 (ค.ศ. 2015)
แอนน์ เฮช ประสบอุบัติเหตุทางรถยนตร์เมื่อวันที่ 5 สิงหาคม ค.ศ. 2022 ที่ลอสแองเจลิส จนเธอเกิดบาดแผลไฟไหม้ตามร่างกายอย่างรุนแรง หลังจากเข้ารับการรักษาตัวในโรงพยาบาลด้วยอาการโคม่า เธออยู่ในภาวะสมองตาย และถูกประกาศว่าเสียชีวิตในวันที่ 11 สิงหาคม ค.ศ. 2022
==ผลงานด้านการแสดง==
===ภาพยนตร์===
===ละครโทรทัศน์===
===กำกับภาพยนตร์===
== อ้างอิง ==
== แหล่งข้อมูลอื่น ==
นักแสดงอเมริกัน
สนามกีฬาโทโยตะ

สนามกีฬาโทโยตะ หรือคนไทยรู้จักกันในชื่อ โตโยต้าสเตเดียม (豊田スタジアム) เป็นสนามกีฬาฟุตบอลในประเทศญี่ปุ่น ตั้งอยู่ที่เมืองโทโยตะ จังหวัดไอจิ มีความจุของสนามทั้งหมด 45,000 ที่นั่ง.ปัจจุบันตั้งแต่ปี ค.ศ. 2001 สนามแห่งนี้เป็นสนามเหย้าของสโมสรฟุตบอลนาโงยะ แกรมปัส สโมสรจากเจลีก และเป็นสนามเหย้าของสโมสร โตโยต้าเวอร์บลิตซ์ สโมสรรักบี้ ในท็อปลีกของประเทศญี่ปุ่น
สนามกีฬาโทโยตะยังเป็นสนามที่ใช้ในการจัดการแข่งขันฟุตบอลชิงแชมป์สโมสรโลกในแต่ละปี
==การแข่งขันฟุตบอลในระดับทีมชาติ==
==แหล่งข้อมูลอื่น==
Official Website
FIFA Profile 
สนามฟุตบอลในประเทศญี่ปุ่น
ประเทศญี่ปุ่น
ตัวแปร

ตัวแปร (variable) อาจหมายถึง สิ่ง คนหรือกลุ่มคน สถานการณ์หรือ เหตุการณ์ ที่มีอิทธิพลมากพอที่จะทำให้เกิดผลที่เปลี่ยนแปลงไปดังที่ประสงค์หรือกำหนดไว้ หรืออาจจะให้ผลในทางตรงกันข้ามจากที่วางแผนไว้ก็ได้ ดังนั้นเพื่อจะใหเกิดผลสัมฤทธิ์ นักวางแผนจึงควรพยายามควบคุมตัวแปรให้ได้ ซึ่งในทางปฎิบัติจริงๆอาจทำได้ยาก โดยเฉพาะอย่างยิ่งในเรื่องทางการเมืองในแต่ละประเทศ โดยเฉพาะช่วงก่อนการเลือกตั้ง
ตัวแปร ในคณิตศาสตร์และวิทยาศาสตร์ เป็นสัญลักษณ์ที่แสดงถึงปริมาณ
ตัวแปร ในวิทยาการคอมพิวเตอร์ เป็นชื่ออ้างอิงซึ่งสามารถเก็บค่ารวมถึงเปลี่ยนค่าได้
คณิตศาสตร์มูลฐาน
ตัวแปร (วิทยาการคอมพิวเตอร์)

ในวิทยาการคอมพิวเตอร์ ตัวแปร (variable) คือชื่อที่ตั้งขึ้นมาเพื่ออ้างอิงถึงพื้นที่หน่วยความจำส่วนหนึ่งซึ่งสามารถเรียกค่าข้อมูลที่เก็บอยู่ออกมาใช้ หรือไม่ก็กำหนดค่าเข้าไปในพื้นที่ส่วนนั้นได้ กระบวนการสร้างตัวแปรเรียกว่าการประกาศตัวแปร ซึ่งการประกาศตัวแปรในขอบเขตของโปรแกรมในส่วนต่าง ๆ ก็ส่งผลให้ขอบเขตของตัวแปรแตกต่างกันออกไป การกำหนดค่าและเรียกใช้ค่าของตัวแปรสามารถทำได้ทุกขณะที่อยู่ในขอบเขตของตัวแปรนั้น ๆ
== ขอบเขตตัวแปร ==
ตัวแปร (การเขียนโปรแกรม)
มโนทัศน์ภาษาโปรแกรม
ชนิดข้อมูล
ทฤษฎีแบบชนิด
สายอักขระ

ในการเขียนโปรแกรม สายอักขระ หรือ ข้อความ หรือ สตริง (string) คือลำดับของอักขระที่อาจจะเป็น literal หรือตัวแปรก็ได้ สำหรับในกรณีที่เป็นตัวแปร ส่วนใหญ่สายอักขระก็จะสามารถเปลี่ยนอักขระในตัวของมันได้ ในบางภาษาโปรแกรมสายอักขระสามารถเปลี่ยนความยาวของสายอักขระได้ด้วย ในขณะที่บางภาษาจะกำหนดให้ความยาวของสายอักขระคงที่ห้ามเปลี่ยนแปลงหลังการประกาศตัวแปร โดยทั่วไปแล้วจะเข้าใจกันโดยปริยายว่าสายอักขระอิมพลีเมนต์มาจากแถวลำดับของอักขระ
== ทฤษฎีรูปนัย ==
== ชนิดข้อมูลสายอักขระ ==
ชนิดข้อมูลสายอักขระ คือชนิดข้อมูลที่มีแนวคิดการดำเนินการต่าง ๆ มาจากสายอักขระในทฤษฎีรูปนัย สายอักขระเป็นชนิดข้อมูลที่สำคัญมากในการเขียนโปรแกรม และแทบจะปรากฏในทุกภาษาโปรแกรม ซึ่งในบางภาษาโปรแกรมนั้นได้ให้สายอักขระเป็นชนิดข้อมูลพื้นฐาน ในขณะที่บางภาษาโปรแกรมให้สายอักขระเป็นชนิดข้อมูลแบบประกอบ ภาษาชั้นสูงส่วนใหญ่แล้วจะมีวากยสัมพันธ์ให้ใช้ในการอ้างเรียกสายอักขระได้โดยตรง ซึ่งเรียกว่า literal
== อ้างอิง ==
รหัสอักขระ
ชนิดข้อมูล
ภาษารูปนัย
คณิตศาสตร์เชิงการจัดคำ
ชนิดข้อมูลพื้นฐาน
Syntactic_entities
สายอักขระ
พอล โอกเคนโฟลด์

พอล มาร์ก โอกเคนโฟลด์ (Paul Mark Oakenfold) เกิดวันที่ 30 สิงหาคม ค.ศ. 1963 เป็นโปรดิวเซอร์เพลงและดีเจแทรนซ์ชาวอังกฤษ
==ผลงานเพลง==
===อัลบั้ม===
====สตูดิโออัลบั้ม====
2002 Bunkka
2006 A Lively Mind
2013  Pop Killer 
====DJ Tools====
2000 Bust A Groove
2000 Sampladelica: The Roots of Paul Oakenfold
2006 The Ultimate DJ Sample Box (with Norman Cook)
====DJ Mixes====
1994 Goa Mix
1994 Journeys By DJ 5: Journey Through The Spectrum
1995 A Voyage into Trance
1996 Perfecto Fluoro
1997 Fantazia Presents the House Collection 6
1997 Cream Anthems 97
1997 Global Underground 004
1998 Tranceport
1998 Global Underground 007
1999 Resident: Two Years of Oakenfold at Cream
2000  Another World
2000 Essential Selection Vol. 1 (with Fatboy Slim)
2001  Travelling
2001 Swordfish (soundtrack)
2001 Perfecto Presents Ibiza
2003 Perfecto Presents: Great Wall
2004 Creamfields
2005  The Club
2007 Greatest Hits & Remixes, Vol. 1
2008 Anthems UK Edition
2009 Perfecto Vegas
2010 The Goa Mix 2011
2011 Nevermind The Bollocks, Here's Paul Oakenfold
2011 We Are Planet Perfecto Volume 1
===ดิวิดิ===
2004: A Voyage Into Trance
2008: 7 (documentary and live concert)
==ผลงานภาพยนตร์==
2002 The Rules of Attraction (รับบทเป็นตัวเอง)
2003 Dancestar USA 2003 (รับบทเป็นตัวเอง)
2003 No Cover (แขกรับเชิญ)
2003 MTV Europe Music Awards 2003 (รับบทเป็นตัวเอง)
2004 The Club (รับบทเป็นตัวเอง)
2007 Post Military Trip (แขกรับเชิญ)
== อ้างอิง ==
นักดนตรีอิเล็กทรอนิกส์ชาวอังกฤษ
นักดนตรีชาวอังกฤษ
บุคคลจากลอนดอน
พระเจ้าโชวะ

Redirectจักรพรรดิโชวะ
ปวิตร คชเสนี

ปวิตร คชเสนี เป็นนักกีฬายิงปืนโอลิมปิกชาวไทย ผู้เข้าแข่งขันโอลิมปิกฤดูร้อน 1968 ในประเภทแทรป ที่ประเทศเม็กซิโก โดยเขาอยู่ในอันดับที่ 40 และโอลิมปิกฤดูร้อน 1976 ที่มอนทรีออล ซึ่งเขาอยู่ในอันดับที่ 34
== ประวัติ ==
ปวิตร คชเสนี เกิดวันที่ 13 ตุลาคม พ.ศ. 2475 ที่กรุงเทพมหานคร เสียชีวิตเมื่อวันที่ 11 กุมภาพันธ์ พ.ศ. 2558 รวมอายุได้ 82 ปี เป็นบุตรในเจ้าวงศ์จันทร์ คชเสนี กับปฐม คชเสนี และเป็นราชนัดดาในเจ้าราชบุตร (วงศ์ตวัน ณ เชียงใหม่) ซึ่งปวิตรเป็นพี่ชายของวิจันทรา บุนนาค
ปวิตรสมรสกับนงลักษณ์ คชเสนี และมีธิดาด้วยกัน 3 คน ทั้งนี้ ปวิตรเป็นหนึ่งในผู้ก่อตั้งสมาคมยิงเป้าบินแห่งประเทศไทย และดำรงตำแหน่งรองประธานที่ปรึกษากิตติมศักดิ์ของสมาคมดังกล่าว
== ผลงานในโอลิมปิก ==
== ลำดับเชื้อสาย ==
== อ้างอิง ==
== แหล่งข้อมูลอื่น ==
Pavitr Gajaseni Biography and Olympic Results 
ประวัติสมาคมยิงเป้าบินแห่งประเทศไทย
คณะกรรมการที่ปรึกษากิตติมศักดิ์
นักยิงปืนโอลิมปิกทีมชาติไทย
นักยิงปืนในโอลิมปิกฤดูร้อน 1968
ผู้เข้าแข่งขันโอลิมปิกฤดูร้อน 1976
นักกีฬาจากกรุงเทพมหานคร
บุคคลจากโรงเรียนวชิราวุธวิทยาลัย
สกุลคชเสนี
สกุล ณ เชียงใหม่
ผู้มีเชื้อสายเจ้านายฝ่ายเหนือ
เจ้าแก้วนวรัฐ
ตำบลโสน

ตำบลโสน เป็นตำบลหนึ่งในอำเภอขุขันธ์
== ที่ตั้งและอาณาเขต ==
ตำบลโสนตั้งอยู่ทางตอนใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับ ตำบลปราสาท ตำบลกันทรารมย์ ตำบลห้วยสำราญ อำเภอขุขันธ์
ทิศตะวันออก ติดต่อกับ ตำบลห้วยใต้ อำเภอขุขันธ์
ทิศใต้ ติดต่อกับ ตำบลตะเคียนราม ตำบลห้วยตึ๊กชู ตำบลละลม อำเภอภูสิงห์
ทิศตะวันตก ติดต่อกับ ตำบลตาวัง อำเภอบัวเชด ตำบลตาคง อำเภอสังขะ (จังหวัดสุรินทร์) ตำบลปราสาท อำเภอขุขันธ์
==การปกครอง==
ตำบลโสนแบ่งการปกครองออกเป็น 23 หมู่บ้าน ดังต่อไปนี้
หมู่ที่ 1 บ้านโสน
หมู่ที่ 2 บ้านอาวอย
หมู่ที่ 3 บ้านหนองคล้า
หมู่ที่ 4 บ้านโคกกี่
หมู่ที่ 5 บ้านคำเผือ
หมู่ที่ 6 บ้านสนามสามัคคี
หมู่ที่ 7 บ้านสวาย
หมู่ที่ 8 บ้านขนุน
หมู่ที่ 9 บ้านสี่แยกนาเจริญ
หมู่ที่ 10 บ้านไพรวรรณพัฒนา
หมู่ที่ 11 บ้านแสงอรุณ
หมู่ที่ 12 บ้านแหลมทอง
หมู่ที่ 13 บ้านอาวอยใต้
หมู่ที่ 14 บ้านหนองคล้าใต้
หมู่ที่ 15 บ้านขนุนเหนือ
หมู่ที่ 16 บ้านโนนสว่าง
หมู่ที่ 17 บ้านหนองไฮตะวันออก
หมู่ที่ 18 บ้านโสนตะวันออก
หมู่ที่ 19 บ้านโสนเหนือ
หมู่ที่ 20 บ้านอาวอยเหนือ
หมู่ที่ 21 บ้านอาวอยพัฒนา
หมู่ที่ 22 บ้านโสนพัฒนา
หมู่ที่ 23 บ้านภูมิขนุน
==การสาธารณสุข==
ประกอบด้วยโรงพยาบาลส่งเสริมสุขภาพตำบล 3 แห่ง คือ
โรงพยาบาลส่งเสริมสุขภาพตำบลอาวอย
โรงพยาบาลส่งเสริมสุขภาพตำบลขนุน
โรงพยาบาลส่งเสริมสุขภาพตำบลหนองคล้า
โสน
โสน
แผนโบจินกา

แผนโบจินกา (بوجينكا; Oplan Bojinka) เป็นแผนการโจมตีขนาดใหญ่สามระยะที่วางแผนโดยร็อมซี ยูซุฟ และคอลิด เชค มุฮัมมัด การโจมตีดังกล่าวจะเกี่ยวข้องกับแผนลอบปลงพระชนม์สมเด็จพระสันตะปาปาจอห์น ปอลที่ 2 การวางระเบิดสายการบิน 11 แห่ง และผู้โดยสารประมาณ 4,000 คนที่จะบินจากเอเชียไปยังสหรัฐอเมริกา และข้อเสนอของอับดุลฮากิม มุร็อดให้ชนเครื่องบินเข้ากับสำนักงานใหญ่หน่วยสืบราชการลับกลางแห่งสหรัฐอเมริกา ในแฟร์แฟกซ์เคาน์ตี รัฐเวอร์จิเนีย นอกเหนือไปจากแผนวางระเบิดเครื่องบินหลายลำ
แม้จะมีการวางแผนอย่างระมัดระวังและทักษะของร็อมซี ยูซุฟ แผนโบจินกาถูกขัดขวางหลังถังดับเพลิงเคมีดึงความสนใจของตำรวจฟิลิปปินส์เมื่อวันที่ 6 และ 7 มกราคม พ.ศ. 2539 ยูเซฟติดตั้งระเบิดทดสอบในห้างสรรพสินค้าและโรงภาพยนตร์ ทำให้มีผู้บาดเจ็บหลายคน และมีผู้เสียชีวิตหนึ่งคนในเหตุการณ์ คือ ผู้โดยสารที่นั่งอยู่ใกล้กับระเบิดไนโตรกลีเซอรินบนฟิลิปปินส์แอร์ไลน์ เที่ยวบินที่ 434 ซึ่งสามารถก่อความเสียหายเพียงพอให้เสียเครื่องบินทั้งลำได้ เงินที่ส่งมาให้แก่ผู้วางแผนนั้นมาจากอัลกออิดะฮ์
== อ้างอิง ==
การก่อการร้าย
อัลกออิดะฮ์
พ.ศ. 2539
โนเวย์เอาท์ (2006)

โนเวย์เอาท์ (2006) (No Way Out (2006)) เป็นรายการมวยปล้ำของดับเบิลยูดับเบิลยูอี จัดเมื่อวันที่ 19 กุมภาพันธ์ ค.ศ. 2006 ในสนามเฟิร์สมาริเนอร์อารีนา ในเมืองบอลทิมอร์ ,รัฐแมริแลนด์ สหรัฐอเมริกา โดยเป็นครั้งที่ 8 ที่จัดขึ้นในปี ค.ศ.2006 และเป็นการปล้ำทั้ง 2 ค่าย ได้แก่ รอว์ และสแมคดาวน์
==ผลการปล้ำ/แมทช์การปล้ำ==
==ดูเพิ่ม==
ดับเบิลยูดับเบิลยูอี โนเวย์เอาท์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
[http://www.wwe.com/shows/nowayout/history/2006  Official No Way Out 2006 sit
มวยปล้ำอาชีพในปี พ.ศ. 2549
โนเวย์เอาท์
กีฬาในบอลทิมอร์
มวยปล้ำอาชีพในบอลทิมอร์
WWE No Way Out#2006
WWE No Way Out#2006
WWE No Way Out#2006
No Way Out#2006